## Zakon o sanaciji i restrukturiranju banaka

### NN 27/1991 (11.6.1991.), Zakon o sanaciji i restrukturiranju banaka

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o sanaciji i restrukturiranju banaka

Proglašavam Zakon o sanacijama i restrukturiranju banaka, kojeg je Sabor
Republike Hrvatske donio na sjednicama Vijeća udruženog rada 29. svibnja
1991, Vijeća općina i Društveno-političkog vijeća 31. svibnja 1991. godine.

Klasa: O11-O1/91-O1/43

Urbroj: 71-91-1

Zagreb. 3. lipnja 1991.

Predsjednik Republike Hrvatske

**dr. Franjo Tudman, v. r.**

---

## ZAKON

### o sanaciji i restrukturiranju banaka

I. OPČE ODREDBE

Čianak 1.

Ovim se zakonom uređuju uvjeti i postupak sanacije i restrukturiranja
banaka čije je sjedište na području Republike Hrvatske.

Članak 2.

Postupak sanacije i restrukturiranja banaka po ovom zakonu vodi se u
cilju:

- smanjenja troškova poslovanja, kamata i naknada banaka,

- vlasničke transformacije banaka na nove dionićare, posebno domaće
i inozemne privatne osobe, koji nisu značajni korisnici kredita banaka
i za koje se može oćekivati da su zainteresirani za uspješno poslovanje
banke,

- dodatne kapitalizacije banaka u cilju njihovog osposobljavanja za
uspješno poslovanje.

- provođenja kvalitetnih promjena u upravljanju bankama, isključenjem
iz upravljanja značajnijih dužnika banaka, te

- sprećavanja daljnjeg kreditiranja loših dužnika banaka.

Članak 3.

Postupak sanacije i restrukturiranja provest će se nad bankom čiji potencijalni
gubici, koji proistječu iz rizičnih plasmana i odgovarajućih izvanbilančnih
stavki odredenog stupnja naplativosti, čine preko 50% iznosa sredstava
osnivačkog fonda i rezervi banke, ako Narodna banka Hrvatske ocijeni da
je ovaj postupak moguć i ekonomski opravdan. Postupak po ovom zakonu može
se provesti nad bankom čiji potencijalni gubici opisani u stavku 1. ovoga
članka čine do 50% iznosa sredstava osnivačkog fonda i rezervi banke, ako
banka takav zahtjev postavi i ako Narodna banka Hrvatske taj zahtjev ocijeni
ekonomski opravdanim.

Članak 4.

Radi utvrđivanja potencijalnih gubitaka, banke obavljaju klasifikaciju
aktive banke i odgovarajućih izvanbilančnih stavki sa stajališta njihove
naplativosti na način propisan posebnom odlukom Narodne banke Hrvatske.

Članak 5.

Banke su dužne u roku od 2 mjeseca od dana donošenja odluke Narodne
banke Hrvatske iz članka 4. ovoga zakona iskazati svoje potencijalne gubitke
utvrđene na način i sa stanjem na dan propisan tom odlukom i taj iskaz,
zajedno sa ostalim podacima iz svoje bilance, dostaviti Narodnoj banci
Hrvatske.

II. POSTUPAK ZA OCJENU MOGUČNOSTI I EKONOMSKE OPRAVDANOSTI SANACIJE
I RESTRUKTURIRANJA

Članak 6.

Postupak za ocjenu mogućnosti i ekonomske opravdanosti sanacije i restrukturiranja
banke iz članka 3. stavka 1. ovoga zakona provodi Narodna banka Hrvatske
po službenoj dužnosti, a na osnovi primljenih podataka iz članka 5. ovoga
zakona.

Članak 7.

Postupak za ocjenu ekonomiske opravdanosti sanacije i restrukturiranja
banke iz članka 3. stavka 2. ovoga zakona Narodna banka Hrvatske provodi
na zahtjev određene banke. Narodna banka Hrvatske dužna je u roku od 15
dana od dana primitka zahtjeva iz stavka 1. ovoga članka donijeti rješenje
o pokretanju postupka za ocjenu ekonomske opravdanosti sanacije i restrukturiranja
banke koju je zahtjev postavila i o tome obavijestiti tu banku. Postupak
za ocjenu ekonomske opravdanosti sanacije i restrukturiranja banke prema
odredbama ovoga članka ne može trajati duže od 90 dana.

Članak 8.

Banka za koju se provodi postupak za ocjenu mogućnosti i ekonomske opravdanosti
sanacije i restrukturiranja prema odredbama članka 6. i 7. ovoga zakona
dužna je u roku od 30 dana od dana pokretanja toga postupka izraditi svoju
novoprocjenjenu bilancu, koja se temelji na novom vrednovanju svih stavki
aktive realnom procjenom njihove vrijednosti i naplativosti, te na novom
realnom vrednovanju osnivačkog fonda i rezervi u pasivi banke. Ekonomsko-financijsku
reviziju bilance iz stavka 1. ovoga članka obavlja Služba društvenog knjigovodstva
Hrvatske ili druga pravna osoba koja je upisana u sudski registar za obavljanje
poslova iz te djelatriosti. Banke iz stavka 1. ovoga članka uz izradu svoje
novo procijenjene bilance, dužne su izraditi i dostaviti Narodnoj banci
Hrvatske u istom roku i vlastiti program sanacije i restrukturiranja banke.

Članak 9.

Pri razmatranju mogućnosti i ekonomske opravdanosti sanacije i restrukturiranja
banke ocjenjuje se:

1. novo procjenjena bilanca banke i program banke za sanaciju i restrukturiranje
u smislu odredbi članka 8. ovoga zakona;

2. iznos potencijalnih gubitaka banke i mogućnost njihovog otpisa odnosno
pokrića; 3. projekcija poslovanja banke nakon dovršenog postupka sanacije
i restrukturiranja.

Članak 10.

Ako Narodna banka Hrvatske na osnovi elemenata iz članka 9. ovoga zakona
i drugih odlučnih činjenica ocijeni da je sanacija i restrukturiranje odredene
banke moguća i ekonomski opravdana predložit će Vladi Republike Hrvatske
da donese odluku o sanaciji i restrukturiranju banke.

III. POSTUPAK SANACIJE I RESTRUKTURIRANJE

Članak 11.

Postupak sanacije i restrukturiranje banke provodi se:

1. otpisom potencijalnih gubitaka banke na teret njezinog osnivačkog
fonda i rezervi;

2. prijenosom na Hrvatski fond za razvoj onih rizičnih plasmana banke,
u kojima je sadržan preostali dio potencijalnih gubitaka koji nije otpisan
na teret fondova banke;

3. ustanovljenjem potraživanja banke prema Republici Hrvatskoj u visini
potencijalnih gubitaka u plasmanima banke koji se nisu mogli otpisati na
teret fondova banke. uvećanih za neophodno potrebnu početnu dokapitalizaciju
banke (izravnavajuća potraživanja), a na temelju posebnog ugovora zaključenog
između banke i Hrvatskog fonda za razvoj u skladu s odredbom članka 15.
ovoga zakona;

4. osiguranjem kvalitetnih promjena u organizaciji, upravljanju tekućem
poslovanju i poslovnoj strategiji banke;

5. stvaranjem uvjeta za trajnu vlasničku transformaciju banke i njezinih
dužnika na nove vlasnike.

Članak 12.

Odluku o sanaciji i restrukturiranju banke donosi vlada Republike Hrvatske
na prijedlog Narodne banke Hrvatske. Odluku o sanaciji i restrukturiranju
banke Vlada Republike Hrvatske dostavlja Hrvatskom fondu za razvoj, koji
provodi postupak po toj odluci u ime i za račun Republike Hrvatske.

Članak 13.

Odluka o sanaciji i restrukturiranju banke sadrži naročito :

l. iznos plasmana u kojima su sadržani potencijalni gubici banke;

2. iznos potencijalnih gubitaka banke koji se otpisuje na teret osnivačkog
fonda i rezervi banke;

3. iznos rizičnih plasmana banke u kojima su sadržani potencijalni gubici
koji se nisu mogli otpisati na teret fondova banke, a koji se prenose na
Hrvatski fond za razvoj;

4. iznos izravnavajućih potraživanja koje Republika Hrvatska priznaje
banci u visini potencijalnih gubitaka koji se nisu mogli otpisati na teret
fondova banke, te za neophodno potrebnu početnu dokapitalizaciju banke,
a prema novoprocijenjenoj bilanci banke iz članka 8. ovoga zakona;

5. datum do kojeg se mora održati nova skupština banke, u slučajevima
iz članka 19. ovoga zakona. Odlukom iz stavka 1. ovoga članka može se odrediti,
da se dio izravnavajućih potraživanja izda u obliku obveznica radi namirenja
vjerovnika po izdatim garancijama banke. U tom slučaju odredit će se iznos
i vrsta obveznica, rok na koji se izdaju, te visina i način obračuna kamata.

Članak 14.

Odlukom o sanaciji i restrukturiranju banke odredit će se i datum izrade
nove početne bilance banke, koja će se izraditi uz primjenu odredbi iz
članka 4. i 13. ovoga zakona. Nova početna bilanca mora biti ovjerena od
strane Službe društvenog knjigovodstva Hrvatske ili pravne osobe iz članka
8. stavka 2. ovoga zakona i mora se objaviti u javnim glasilima

Članak 15.

Ugovorom zaključenim između banke i Hrvatskog fonda za razvoj utvrdit
će se, u skladu s odlukom o sanaciji i restrukturiranju banke, iznos izravnavajućih
potraživanja koje Republika Hrvatska priznaje banci, visinu kamata i rok
na koji se ta potraživanja priznaju. Ugovorom iz stavka 1. ovoga članka
utvrdit će se da iznos priznatih izravnavajućih potraživanja podliježe
u ugovorom određenom periodu godišnjoj korekciji, a na osnovi redovne kontrole
(revizije) bilance banke, koju kontrolu obavlja Služba društvenog knjigovodstva
Hrvatske ili pravna osoba iz članka 8. stavka 2. ovoga zakona. Ugovorom
iz stavka 1. ovoga članka regulirat će se i prijenos odredenih rizičnih
plasmana banke na Hrvatski fond za razvoj u skladu sa odredbom članka 13.
točke 3. ovoga zakona kao i drugi odnosi odlučni za provodenje postupka
po ovom zakonu.

Članak 16.

Odluka o sanaciji i restrukturiranju banke objavljuje se u "Narodnim
novinama".

Članak 17.

Danom objavljivanja odluke o sanaciji i restrukturiranju odredene banke
povlaće se sve dosadašnje dionice te banke. Banka izdaje zamjenske dionice
u skladu sa člankom 18. ovoga zakona.

Članak 18.

Banka će izvršiti emisiju novih zamjenskih dionica na ukupni iznos koji
odgovara visini potrebnog osnivačkog fonda za redovno poslovanje banke.
Nove zamjenske dionice banke predaju se Hrvatskom fondu za razvoj u visini
koja odgovara iznosu priznatih izravnavajućih potraživanja Republike Hrvatske
koji se odnose na neophodno potrebnu početnu dokapitalizaciju banke po
ugovoru iz članka 15. ovoga zakona U slučaju da primjenom članka 13. točke
2. ovoga zakona za otpis potencijalnih gubitaka nije iskorišten cijeli
osnivački fond banke, dosadašnjim osnivačima se povučene dionice po odredbi
članka 17. stavka 1. ovoga zakona zamjenjuju novim dionicama u umanjenoj
vrijednosti, koja odgovara neotpisanom dijelu osnivačkog fonda. Građanima,
a na osnovi odluke Vlade Republike Hrvatske i pojedinim privatnim pravnim
osobama, imaocima dosadašnjih povučenih dionica banke, predat će se nove
zamjenske dionice banke u zamjenu za povučene dionice u istoj nominalnoj
vrijednosti.

Članak 19.

U slučajevima kad se postupak po ovom zakonu vodi nad bankom na osnovi
odredbe članka 3. stavka 1. ovoga zakona, danom objavljivanja odluke o
sanaciji i restrukturiranju banke prestaju funkcije svih organa upravljanja
te banke, te ovlaštenja svih rukovodećih radnika, kao i prava osnivača
banke na osnovi dotadašnjih osnivačkih uloga. Do dana održavanja nove skupštine
banke, organi iz prethodnog stavka ovoga članka dužni su obavljati tekuće
poslove u upravljanju bankom, koji se odnose na primjenu odredbi ovoga
zakona i pripremu nove skupštine banke.

Članak 20.

Osim poduzimanja mjera za naplatu preuzetih rizičnih plasmana banke
po ugovoru iz članka 15. stavka 3. ovoga zakona, Hrvatski fond za razvoj,
će poduzimati i mjere za sanaciju i vlasničko prestrukturiranje odredenih
bančinih dužnika reprogramom, konverzijom potraživanja u trajni ulog, a
u krajnjim slučajevima definitivnim otpisom potraživanja i druge mjere.
Banka će prilikom prijenosa svojih rizičnih plasmana Hrvatskom fondu za
razvoj ujedno predložiti i poduzimanje odgovarajućih mjera iz stavka 1.
ovoga članka.

Članak 21.

Na osnovi osnivačkih prava stećenih ulaganjem Republike Hrvatske u fondove
banke u postupku po ovom zakonu, Hrvatski fond za razvoj će preko organa
banke utjecati na kvalitetne promjene u organizaciji, upravljanju, tekućem
poslovanju i poslovnoj strategiji banke. Raspolaganjem dionicama koje stekne
u banci na osnovi odredbe članka 19. stavka 2. ovoga zakona, te stavljanjem
u promet tih dionica, Hrvatski fond za razvoj osigurat će optimalnu vlasničku
trasformaciju banke na nove vlasnike.

IV. PRIJELAZNE I ZAVRŠNE ODREDBE

Članak 22.

Sredstva za provođenje postupka sanacije i restrukturiranja banaka po
ovom zakonu osiguravaju se u proračunu Republike Hrvatske.

Članak 23.

Ukoliko banka nad kojom se provodi postupak sanacije i restrukturiranja
po ovom zakonu ima u posjedu obveznice izdane po Zakonu o izdavanju obveznica
za restrukturiranje gospodarstva u Republici Hrvatskoj, te se obveznice
odlukom iz članka 13. ovoga zakona mogu pretvoriti u izravnavajuća potraživanja
koja će se regulirati ugovorom zaključenim u skladu sa odredbama članka
15. ovoga zakona.

Članak 24.

Ovaj zakon stupa na snagu danom objave u "Narodnim novinama".

Klasa : 450-02/91-01 /20

Zagreb, 31. svibnja 1991

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 27/1991-750